cyanic-selkie/wikianc huggingface dataset:
Γενοκτονία των Ασσυρίων
Διεθνής αναγνώριση
Η γενοκτονία των Χριστιανών Ασσυρίων έχει αναγνωριστεί από ορισμένα κράτη και ομόσπονδες Πολιτείες, από κοινού με αυτή των Ελλήνων και των Αρμενίων, Συγκεκριμένα, έχει αναγνωριστεί από τη Βουλή της Ολλανδίας, τη Βουλή της Αυστρίας και τη Βουλή της Σουηδίας. Επίσης, από τις Πολιτείες της Νότιας Αυστραλίας και της Νότιας Νέας Ουαλίας της Αυστραλίας. Στην αναγνώριση από τις Αυστραλιανές Πολιτείες συνέβαλε και ο Ελληνο-αυστραλός μελετητής γενοκτονιών Παναγιώτης Διαμαντής.
Βασικά χρώματα
Βασικά χρώματα και όραση
Στον αμφιβληστροειδή χιτώνα του ανθρώπινου ματιού υπάρχουν τα κύτταρα που ονομάζονται  φωτοϋποδοχείς ή φωτοαισθητήρες. Οι φωτοϋποδοχείς περιλαμβάνουν δύο τύπους κυττάρων τα κωνία και τα ραβδία. Τα ραβδία είναι υπεύθυνα για την αντίληψη του αμυδρού φωτός ενώ τα κωνία (ή κωνικά κύτταρα) για την αντίληψη των χρωμάτων. Υπάρχουν τρία είδη κωνικών κυττάρων: Η ευαισθησία των κωνίων σε διαφορετικά μήκη κύματος οφείλεται σε φωτοευαίσθητες χρωστικές ουσίες τις φωτοψίνες οι οποίες περιέχουν κάποιες πρωτεΐνες που ονομάζονται οψίνες. Κάθε είδος κωνίου περιέχει διαφορετικές φωτοψίνες. Το φως, καθώς προσπίπτει στα κωνικά κύτταρα, τα διεγείρει ανάλογα με τα μήκη κύματος που περιλαμβάνει. Τα κωνικά κύτταρα στέλνουν σήματα που φιλτράρονται μέσα από το οπτικό νεύρο και οδηγούνται στον εγκέφαλο. Η όλη διαδικασία δημιουργεί την τελική αντίληψη των χρωμάτων από τον άνθρωπο. Κάθε χρώμα που αντιλαμβανόμαστε οφείλεται στους συνδυασμούς των σημάτων που δίνουν οι φωτοϋποδοχείς. Ετσι, τα βασικά στοιχεία τα οποία αντιλαμβάνεται το ανθρώπινο μάτι, είναι εντάσεις των Κόκκινο Πράσινο και Μπλε, σε μία πολύπλοκη διαδικασία σύνθεσης.
Γενοκτονία των Ασσυρίων
Παραπομπές
Ασσυρίων Κατηγορία:Θηριωδίες του Τουρκικού Εθνικού Κινήματος Κατηγορία:Θηριωδίες στην Οθωμανική Αυτοκρατορία Κατηγορία:Ασσύριοι Κατηγορία:Ιστορία της Οθωμανικής Αυτοκρατορίας κατά την διάρκεια του Α΄ Παγκοσμίου Πολέμου Κατηγορία:Θηριωδίες κατά τον Α΄ Παγκόσμιο πόλεμο Κατηγορία:Εθνοκάθαρση στην Ασία
Βασικά χρώματα
Βασικά χρώματα και εφαρμογές
Για την περιγραφή και χρήση των χρωμάτων έχουν αναπτυχθεί διάφορες προσεγγίσεις περιγραφής τους, τα Χρωματικά μοντέλα. Χρησιμοποιούν μέθοδο παρόμοια με το μάτι. Αναλύουν/συνθέτουν την εικόνα σε αρκετά μικρά ομοιόμορφα στοιχεία, τα εικονοστοιχεία (pixels), με βάση κάποιες μεθόδους. Τα επιμέρους αυτά στοιχεία θεωρούνται ομοιόμορφα. Συνήθως αποτελούνται από ένα χρώμα η τον συνδυασμό κάποιων λίγων, των βασικών του κάθε μοντέλου. Έτσι προσεγγίζουν αρκετά την εικόνα που βλέπουμε, με διαφορετική ακρίβεια το καθένα. Τα χρώματα αυτά και οι μέθοδοι διαφέρουν από μοντέλο σε μοντέλο.
Χρωματικό μοντέλο RGB
thumb|200px|Γραφική απεικόνιση του 8bit χρωματικού μοντέλου RGB. Με τα βασικά αυτά χρώματα έχει δημιουργηθεί το χρωματικό μοντέλο RGB με το οποίο μπορεί να γίνει η κωδικοποίηση όλων των χρωμάτων που εμφανίζονται σε μία οθόνη. Στην 8bit έκδοση του χρωματικού αυτού μοντέλου κάθε χρώμα μπορεί να παρασταθεί με μία τριάδα αριθμών από 0 έως 255. Το μοντέλο βασίζεται στο γεγονός ότι όταν μία οθόνη δεν εκπέμπει φως εμφανίζεται μαύρη. Τα υπόλοιπα χρώματα δημιουργούνται με υπέρθεση των τριών βασικών με συγκεκριμένη αναλογία. Τα βασικά, τα δευτερογενή χρώματα και μερικά παραδείγματα δίνονται παρακάτω στην 8bit αυτή έκδοση του μοντέλου: Το μοντέλο αυτό μπορεί να παρασταθεί με έναν κύβο χρωμάτων σε ένα καρτεσιανό σύστημα συντεταγμένων. Στην αρχή των αξόνων είναι η κορυφή του κύβου που αντιστοιχεί στο μαύρο χρώμα, ενώ στις κορυφές του κύβου που βρίσκονται πάνω στους άξονες βρίσκονται τα βασικά χρώματα (Κόκκινο, Πράσινο, Μπλε). Τα δευτερογενή χρώματα βρίσκονται στις τρεις κορυφές του κύβου που βρίσκονται απέναντι από τα αντίστοιχα βασικά χρώματα και στην κορυφή απέναντι από το μαύρο βρίσκεται το λευκό. Κάθε χρώμα στο σύστημα αυτό προσδιορίζεται από ένα σημείο στον κύβο με τρεις συντεταγμένες. Στη διαγώνιο μεταξύ μαύρου και λευκού βρίσκονται όλες οι αποχρώσεις του γκρι.
Βασικά χρώματα στην εκτύπωση (CMYK)
thumb|200px|CMY – Βασικά και δευτερογενή χρώματα. Στην εκτύπωση των εντύπων χρησιμοποιείται ευρέως το σύστημα CMYΚ που είναι συμπληρωματικό μοντέλο του RGB. Τα τρία βασικά χρώματα στο CMYΚ είναι: Γαλάζιο (Cyan) – Μαγεντιανό κόκκινο (Magenta) – Κίτρινο (Yellow) και Μαύρο (Black). Με τα τρία αυτά χρώματα δημιουργούνται τα δευτερογενή Κόκκινο – Πράσινο – Μπλε ως εξής: Το μοντέλο αυτό βασίζεται στο γεγονός ότι το υπόβαθρο της εκτύπωσης είναι το λευκό χαρτί που ανακλά όλα τα χρώματα (μήκη κύματος). Κάθε βασικό χρώμα που προστίθεται με ένα μελάνι απορροφά ορισμένα χρώματα και αποδίδει τα υπόλοιπα. Για παράδειγμα το κίτρινο μελάνι απορροφά το μπλε χρώμα και αφήνει το πράσινο και το κόκκινο να ανακλαστεί. Εδώ ο συνδυασμός των τριών βασικών χρωμάτων δίνει το μαύρο χρώμα (πλήρης απορρόφηση των ακτινοβολιών). Μαύρο χρώμα επίσης προκύπτει από το συνδυασμό ενός βασικού και του αντιθέτου του δευτερογενούς: thumb|200px|Γραφική απεικόνιση του χρωματικού μοντέλου CMY. Τα μελάνια όμως από τη φύση τους δεν μπορούν να αποδώσουν συγκεκριμένα μήκη κύματος – χρώματα (όπως τα pixels μίας οθόνης) αλλά μία ευρεία περιοχή του χρωματικού φάσματος. Το αποτέλεσμα είναι συνδυασμός των τριών βασικών χρωμάτων να δίνει ένα καφετί χρώμα αντί για το μαύρο. Για το λόγο αυτό προστέθηκε στο μοντέλο CMY και το μαύρο μελάνι με αποτέλεσμα να προκύψει το χρωματικό μοντέλο CMYK (Cyan – Magenta – Yellow – Black). Πρακτικά στην εκτύπωση δεν χρησιμοποιείται σήμερα το CMY μοντέλο αλλά το CMYK. Το μοντέλο CMY μπορεί να παρασταθεί όπως και το RGB με ένα κύβο σε ένα καρτεσιανό σύστημα αξόνων με το λευκό χρώμα στην αρχή των αξόνων και τα βασικά χρώματα πάνω στους άξονες.
Βασικά χρώματα στη ζωγραφική (RYB)
thumb|200px|Παραδοσιακός χρωματικός τροχός του συστήματος RYB. Π – πρωτογενή, Δ – δευτερογενή, Τ – τριτογενή χρώματα. Στην παραδοσιακή ζωγραφική χρησιμοποιείται το χρωματικό μοντέλο RYB με βασικά χρώματα τα Κόκκινο (Red) – Κίτρινο (Yellow) – Μπλε (Blue). Με τα τρία αυτά βασικά χρώματα δημιουργούμε τα δευτερογενή ως εξής: Στο μοντέλο αυτό υπάρχουν και τριτογενή χρώματα που δημιουργούνται από τα πρωτογενή και τα δευτερογενή. Τα πρωτογενή, δευτερογενή και τριτογενή χρώματα φαίνονται στον χρωματικό τροχό. Το χρωματικό αυτό μοντέλο περιγράφει σε πολύ αδρές γραμμές τη συμπεριφορά των χρωμάτων που παράγονται από ανάμειξη των χρωστικών που χρησιμοποιούνται στις μπογιές ζωγραφικής και παρουσιάζει σημαντικά προβλήματα στην εφαρμογή του. Το υλικό από το οποίο είναι κατασκευασμένες οι μπογιές περιέχει χρωστικές που ανακλούν μεγάλες περιοχές του ορατού φάσματος που διαφέρουν ανάλογα με την εταιρεία που παρασκευάζει τις μπογιές. Με άλλα λόγια όλες οι κόκκινες μπογιές δεν είναι ίδιες και δεν παρουσιάζουν τις ίδιες ιδιότητες όταν αναμειχθούν με άλλες μπογιές. Για το λόγο αυτό στη ζωγραφική δεν είναι δυνατόν να παρασκευάσουμε όλα τα χρώματα από τα παραδοσιακά πρωτογενή. Έτσι κάθε παρασκευάστρια εταιρεία δημιουργεί μία δικιά της γκάμα βασικών χρωμάτων που περιλαμβάνουν τα πρωτογενή, τα δευτερογενή, ορισμένα τριτογενή ή άλλα χρώματα, το λευκό και το μαύρο. Με τα χρώματα αυτά μπορεί να δημιουργηθεί κάθε επιθυμητό χρωματικό αποτέλεσμα.
Βασικά χρώματα στην οθόνη (εκπομπή φωτός)
thumb|200px|RGB – Βασικά και δευτερογενή χρώματα. Η οθόνη της τηλεόρασης και του υπολογιστή λειτουργεί με τρία βασικά χρώματα: Κόκκινο – Πράσινο – Μπλε (Red – Green – Blue: RGB). Με συνδυασμό αυτών των χρωμάτων μπορούμε να δημιουργήσουμε τα δευτερεύοντα ή δευτερογενή χρώματα ως εξής: Από τους συνδυασμούς των πρωτογενών ή των δευτερογενών χρωμάτων μπορούμε να δημιουργήσουμε όλους τους δυνατούς χρωματισμούς. Τα τρία πρωτογενή χρώματα όταν συνδυαστούν δίνουν το λευκό. Λευκό επίσης δίνουν και οι συνδυασμοί ενός πρωτογενούς και του αντίθετού του δευτερογενούς (συμπληρωματικά χρώματα).
Εξωτερικοί σύνδεσμοι
Κατηγορία:Χρώματα
AirPods
thumb|Τα AirPods Τα AirPods είναι ασύρματα ακουστικά Bluetooth δημιουργημένα από την Apple. Κυκλοφόρησαν για πρώτη φορά στις 13 Δεκεμβρίου 2016.
Εκτός από την αναπαραγωγή ήχου, τα AirPods διαθέτουν ενσωματωμένο μικρόφωνο που απομακρύνει τον θόρυβο από το περιβάλλον, το οποίο επιτρέπει τη λήψη τηλεφωνικών κλήσεων και την ομιλία με τον ψηφιακό βοηθό της Apple, Siri. Επιπλέον, ενσωματωμένα επιταχυνσιόμετρα και οπτικοί αισθητήρες μπορούν να ανιχνεύσουν πατήματα (π.χ. διπλό πάτημα για παύση ήχου) και την τοποθέτηση στο αυτί, γεγονός που επιτρέπει την αυτόματη παύση όταν αφαιρούνται από τα αυτιά.
Στις 20 Μαρτίου 2019, η Apple κυκλοφόρησε τη δεύτερη γενιά AirPods, η οποία διαθέτει το τσιπ H1, μεγαλύτερο χρόνο ομιλίας και hands-free υποστήριξη «Hey Siri». Μια κατ' επιλογήν θήκη ασύρματης φόρτισης προστέθηκε στις προσφορές.
Τον Οκτώβριο του 2019, η εταιρεία κυκλοφόρησε τα AirPods Pro.
Παραπομπές
Κατηγορία:Apple
Ο Σύνδεσμος της Σικελίας
Ο Σύνδεσμος της Σικελίας (αγγλικά: The Sicillian Connection), επίσης γνωστή και ως Ο Άνθρωπος από τη Σικελία είναι αστυνομικό θρίλερ Ιταλικής και Γαλλικής συμπαραγωγής του 1972 σε σκηνοθεσία Φερντινάντο Μπάλντι. Πρωταγωνιστούν ο Μπεν Γκαζάρα και ο Φάουστο Τότσι.
Υπόθεση
Ο Ιταλό-Αμερικανός Τζόζεφ Κόπολα θέλει να ξεκινήσει μια παράνομη διακίνηση ναρκωτικών από την Τουρκία προς τις Ηνωμένες Πολιτείες και για το λόγο αυτό πηγαίνει και ζητά την υποστήριξη της σικελικής μαφίας, η οποία θα πρέπει να τον προστατεύσει από τη μαφία των Μασσαλών γνωστή και ως Γαλλικός Σύνδεσμος, που μονοπωλεί το έμποριο ηρωίνης από την Τουρκία.
Αφού πετυχαίνει τη συμφωνία με την Κόζα Νόστρα ο Κόπολα επιστρέφει στις Ηνωμένες Πολιτείες όμως, ξεχνά τις συμφωνίες που έκανε και αρχιζει να πουλάει μόνος του την ηρωίνη, στρέφοντας εναντίον του όλο τον υπόκοσμο.
Παραγωγή
Το ξενοδοχείο όπου διαμένει ο Joseph Coppola (Ben Gazzara) καθώς και οι εξωτερικές σκηνές, όπως στη βεράντα με θέα στο Βόσπορο και η πρόσοψη του ξενοδοχείου είναι αυτή του Hilton Istanbul Bosphorus στο Σισλί της Κωνσταντινούπολης (Τουρκία). Για τους εσωτερικούς χώρους, είναι η σουίτα Petronius του ξενοδοχείου Hilton Rome Cavalieri στη Via Alberto Cadlolo 101 στη Ρώμη. Επίσης οι σκηνές του μπαρ και της πισίνας στο πάρκο γυρίστηκαν στο ίδιο ξενοδοχείο. Άλλες σκηνές έγιναν και το Vejano (Βιτέρμπο).
Διανομή
Η ταινία κυκλοφόρησε στις ιταλικές κινηματογραφικές αίθουσες στις 22 Δεκεμβρίου 1972, ενώ στις Ηνωμένες Πολιτείες διανεμήθηκε πέντε χρόνια αργότερα, τον Ιανουάριο του 1977.
Εξωτερικοί σύνδεσμοι
Κατηγορία:Ιταλικές ταινίες Κατηγορία:Ιταλικές αστυνομικές ταινίες Κατηγορία:Ιταλόφωνες ταινίες Κατηγορία:Ταινίες του 1972 Κατηγορία:Ταινίες γυρισμένες στην Ρώμη Κατηγορία:Ταινίες γυρισμένες στην Τουρκία Κατηγορία:Ταινίες σε σκηνοθεσία Φερντινάντο Μπάλντι Κατηγορία:Ταινίες που συσχετίζονται με το οργανωμένο έγκλημα στην Ιταλία
2199 Κλετ
Ο Κλετ (Kleť) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 13,1. Ανακαλύφθηκε το 1978 από τον Τσέχο αστρονόμο Αντονίν Μρκος στο Αστεροσκοπείο Κλετ, και πήρε το όνομά του από το ομώνυμο βουνό στη νότια Βοημία, όπου και το αστεροσκοπείο.
Φυσικά χαρακτηριστικά
Τα κυρίως φυσικά χαρακτηριστικά του Κλετ είναι άγνωστα. Ο Κλετ περιστρέφεται γύρω από τον εαυτό του μία φορά κάθε 12 ώρες και 51 λεπτά.
Εξωτερικοί σύνδεσμοι
Κλετ
Οι Απαράδεκτοι
Η σειρά προβλήθηκε στο Mega Channel στις αρχές της δεκαετίας του 1990 και για δύο τηλεοπτικές σεζόν, από τον Σεπτέμβριο του 1991 έως τον Ιανουάριο του 1993.
Στη σειρά επίσης έκαναν τις πρώτες τους εμφανίσεις ηθοποιοί που αργότερα έγιναν ευρύτερα γνωστοί στο ελληνικό τηλεοπτικό κοινό, όπως η Ρένια Λουιζίδου στο ρόλο της φίλης του Βλάσση (οι ρόλοι είχαν τα πραγματικά ονόματα των ηθοποιών), ο Πέτρος Φιλιππίδης στο ρόλο ενός αστυνομικού που έκανε περιστασιακά την εμφάνισή του στη σειρά, ενώ εμφανίστηκαν και ο Χριστόφορος Παπακαλιάτης και ο Χριστόφορος Ζαραλίκος.
Δημιουργία και πορεία της σειράς
Η Δήμητρα Παπαδοπούλου, δημιουργός των Απαράδεκτων, γνωριζόταν πριν από την έναρξη της σειράς με τους τρεις υπόλοιπους πρωταγωνιστές. Με τον Βλάσση Μπονάτσο και τον Γιάννη Μπέζο, από θεατρική παράσταση, ενώ με τον Σπύρο Παπαδόπουλο, γνωρίστηκε αργότερα στην ραδιοφωνική εκπομπή Κυριακή μήτηρ πάσης κακίας. Στην εν λόγω εκπομπή, η Δήμητρα Παπαδοπούλου έγραφε κείμενα για ένα ζευγάρι, το οποίο είχε τα γνωρίσματα του μετέπειτα τηλεοπτικού ζευγαριού των Παπαδόπουλων, και τα κείμενα διάβαζε αυτή και ο Σπύρος Παπαδόπουλος. Λόγω της επιτυχίας και της έμπνευσης των κειμένων, της προτάθηκε να δημιουργήσει και πρόσθετους χαρακτήρες και να γράψει περισσότερες ιστορίες, ώστε η σειρά να παιχτεί στην τηλεόραση.
Τον τίτλο (Απαράδεκτοι) εμπνεύστηκε η ίδια και τον ανακοίνωσε πρώτα στον φίλο της Βλάσση Μπονάτσο, ο οποίος ενθουσιάστηκε και, αργότερα, πρότεινε στον Μπέζο, τον Μπονάτσο και τον Παπαδόπουλο, να συμμετάσχουν στη σειρά. Μάλιστα δεν υπήρξε τότε ακρόαση (οντισιόν) και επιλογή των ηθοποιών, όπως συνήθως συμβαίνει, παρά μόνο φιλική συγκέντρωση της συνολικής παρέας και ομαδική προετοιμασία του έργου. Αρχικά, το σενάριο δόθηκε το 1990 στον νεοσύστατο τότε ΑΝΤ1. Όμως απορρίφθηκε λόγω «ακαταλληλότητας των σεναρίων». Λίγο καιρό μετά, η Δήμητρα προσέγγισε το Mega Channel, το οποίο και, μετά από αρκετές επιφυλάξεις, δέχτηκε.
Η σειρά ξεκίνησε να προβάλλεται την Τετάρτη 18 Σεπτεμβρίου 1991. Στα πρώτα τέσσερα επεισόδια είχε μικρή υποδοχή από το κοινό, αλλά ξαφνικά από το πέμπτο επεισόδιο και μετά σημείωνε υψηλά νούμερα τηλεθέασης σταθερά σε ολόκληρη την 1η σεζόν προβολής της. Αν και στον δεύτερο κύκλο της σειράς, που έκανε πρεμιέρα την Τετάρτη 14 Οκτωβρίου 1992, άρχισε να εμφανίζει μια σταδιακή πτώση, συνέχιζε να διατηρεί υψηλά νούμερα, παραμένοντας ένα από τα δημοφιλέστερα τηλεοπτικά προγράμματα της σεζόν. Τον Ιανουάριο του 1993, η σειρά ολοκληρώθηκε μετά από 48 επεισόδια, συν ένα εορταστικό πρωτοχρονιάτικο την παραμονή της Πρωτοχρονιάς του 1992.
Το επεισόδιο 25 με τίτλο "Παρακολουθήσεις πρώτου τύπου" σημείωσε τηλεθέαση με 73%. Πήρε την 4η θέση στα μεγάλα νούμερα του Mega και πέρασε την Αναστασία η οποία βρισκόταν στην 5η θέση. Έκτακτη συμμετοχή στο συγκεκριμένο επεισόδιο έκαναν η Ναταλία Τσαλίκη και ο Κώστας Φλωκατούλας.
Αρκετά χρόνια μετά, και πριν τον θάνατο του Βλάσση Μπονάτσου, άνθρωποι του Mega προσέγγισαν ξανά τους πρωταγωνιστές και ιδίως τη Δήμητρα Παπαδοπούλου και της ζήτησαν να γράψει ένα νέο κύκλο επεισοδίων. Οι Απαράδεκτοι αρνήθηκαν, λέγοντας ότι πιθανότατα η νέα σειρά να μην είχε την δημοτικότητα που είχε παλαιότερα και τότε ίσως να κατέστρεφε το ίματζ και την υστεροφημία που έχει αφήσει η αρχική σειρά.
Το 2009, 16 χρόνια μετά το τέλος της σειράς, άνθρωποι του Mega προσέγγισαν ξανά τη Δήμητρα Παπαδοπούλου, ώστε να γράψει ένα επετειακό επεισόδιο, για τα 20 χρόνια του Mega. Πρότειναν να «αντικαταστήσουν» τον Βλάσση Μπονάτσο μέσω ολογράμματος, αλλά η Δήμητρα Παπαδοπούλου αρνήθηκε κατηγορηματικά, για συναισθηματικούς λόγους. Σε δήλωσή της, ανέφερε ότι «ακόμα και ένας από τους έξι χαρακτήρες της σειράς να λείπει, οι υπόλοιποι δεν μπορούν να ονομάζονται "απαράδεκτοι"».
Οδός Αδάμαντος 4
left|thumb|200px|Όψη της πολυκατοικίας από την οδό Συνεσίου Κυρήνης. right|thumb|200px|Όψη της πολυκατοικίας από την οδό Κοσμά Μελωδού.
Το σπίτι στο οποίο μένουν οι Απαράδεκτοι βρίσκεται στη φανταστική οδό Αδάμαντος 4 στον Λυκαβηττό. Η πολυκατοικία η οποία χρησιμοποιήθηκε για τα εξωτερικά πλάνα βρίσκεται όντως στον Λυκαβηττό, στη συμβολή των οδών Συνεσίου Κυρήνης και Κοσμά Μελωδού.
Δημοτικότητα και υστεροφημία
Η σειρά ήταν ιδιαίτερα δημοφιλής κατά την πρώτη προβολή της, σημειώνοντας πολύ μεγάλη θεαματικότητα. Μετά το τέλος της σειράς τον Ιανουάριο του 1993, η σειρά είχε προβληθεί σε επανάληψη σε όλες τις τηλεοπτικές σεζόν και ιδίως τα καλοκαίρια, έως και το καλοκαίρι του 1997, διατηρώντας αμείωτη τη δημοτικότητά της. Στη συνέχεια επαναπροβλήθηκε στο πλαίσιο του εορταστικού αλμανάκ των 15 χρόνων του καναλιού το 2004, σε ολονύκτια εκπομπή όλων των επεισοδίων. Η πιο πρόσφατη προβολή της σειράς έγινε την άνοιξη του 2010, στο πλαίσιο του αφιερώματος για τα 20 χρόνια του Mega (αρχικά είχε προγραμματιστεί για τον Σεπτέμβριο του 2009, αναβλήθηκε όμως, λόγω της διάθεσης της σειράς από τηλεοπτικό περιοδικό). Το εορταστικό επεισόδιο «Απαράδεκτη Πρωτοχρονιά», με γκεστ σταρ την Ελευθερία Αρβανιτάκη και την Οπισθοδρομική Κομπανία, προβλήθηκε την παραμονή της Πρωτοχρονιάς του 1992 και επαναπροβλήθηκε λίγη ώρα μετά την έλευση του 2010
Στο διαδίκτυο αναζητούνταν για χρόνια μανιωδώς τα επεισόδια της σειράς, τα περισσότερα από τα οποία βρέθηκαν (αρχικά από παλιές βιντεοκασέτες, και στην συνέχεια από απευθείας εγγραφή σε DVD κατά την επαναπροβολή της σειράς το 2004) και ανέβηκαν σε διάφορους δικτυακούς τόπους. Τον Σεπτέμβριο του 2009 το τηλεοπτικό περιοδικό TV Ζάπινγκ διέθεσε τα επεισόδια της σειράς σε 24 DVD που συνοδεύουν το περιοδικό (1 DVD με 2 επεισόδια ανά τεύχος), εκτός από το εορταστικό επεισόδιο.
Θεωρείται μια από τις κωμικές σειρές που άφησαν ιστορία στην ελληνική τηλεόραση και αντιπροσωπευτική των ηθών και του τρόπου ζωής των αρχών της δεκαετίας του 1990.
Οι Απαράδεκτοι ήταν και το τελευταίο πρόγραμμα που μετέδωσε το Mega, λίγο πριν το πρόσκαιρο, όπως αποδείχθηκε, κλείσιμό του. Η διακοπή του επίγειου σήματος από την ψηφιακή πλατφόρμα της Digea έγινε στις 02:10 τα ξημερώματα της 28ης Οκτωβρίου 2018, ενώ το επεισόδιο που παιζόταν εκείνη τη στιγμή δεν πρόλαβε να ολοκληρωθεί.
Μετά την επαναλειτουργία του Mega, από την Άλτερ Έγκο Α.Ε. (το οποίο έγινε την 17η Φεβρουαρίου 2020), οι Απαράδεκτοι, επαναπροβλήθηκαν σε επανάληψη, μετά από πολλά χρόνια, και συγκεκριμένα την 25η Δεκεμβρίου 2021 και την 1η Ιανουαρίου 2022, με εορταστικά επεισόδια, ενώ από τις 6 Ιανουαρίου, η σειρά θα προβάλλεται κάθε Σάββατο.
Κύπελλο Ελλάδος καλαθοσφαίρισης γυναικών 2007-2008
To Κύπελλο Ελλάδος καλαθοσφαίρισης γυναικών 2007-2008 ξεκίνησε στις 23 Σεπτεμβρίου 2007 με τους αγώνες της πρώτης φάσης και τελείωσε στις 16 Μαρτίου 2008 με τον τελικό μεταξύ των Εσπερίδων και του Απόλλωνα Πτολεμαΐδας. Το κύπελλο κατέκτησαν οι Εσπερίδες Καλλιθέας για τρίτη συνεχόμενη χρονιά.
Τελική φάση
Η τελική φάση (Final Four) διεξήχθη στη Βέροια, στις 15 και 16 Μαρτίου 2008.
Πηγές
Γυναικων 2007 2008 Κατηγορία:Καλαθοσφαίριση το 2007 Κατηγορία:Καλαθοσφαίριση το 2008
Ρωσική Ορθόδοξη Εκκλησία εκτός Ρωσίας
thumb|250px|Ο Συνοδικός Καθεδρικός Ναός στη Νέα Υόρκη, έδρα της Ρωσικής Ορθόδοξης Εκκλησίας εκτός Ρωσίας.
Η Ρωσική Ορθόδοξη Εκκλησία εκτός Ρωσίας (ρωσικά: Ру́сская Правосла́вная Це́рковь Заграни́цей, РПЦЗ, Russkaya Pravoslavnaya Tserkov' Zagranitsey, αγγλικά: Russian Orthodox Church Outside Russia, η οποία είναι περισσότερο γνωστή με τα αρχικά ROCOR), αποτελεί ημιαυτόνομη δικαιοδοσία της Ρωσικής Ορθόδοξης Εκκλησίας.
Ιδρύθηκε ως Ορθόδοξη δικαιοδοσία σε απάντηση στην μπολσεβική πολιτική αναφορικά με την θρησκεία εντός της Σοβιετικής Ένωσης, αμέσως μετά την Ρωσική Επανάσταση του 1917, ενώ αποσχίστηκε από το Πατριαρχείο Μόσχας το 1927 αφότου ο Πατριάρχης Μόσχας Σέργιος δήλωσε πίστη στο σοβιετικό κράτος. Η Ρωσική Ορθόδοξη Εκκλησία εκτός Ρωσίας υπέγραψε μία Συνθήκη Κανονικής Επανένωσης με το Πατριαρχείο Μόσχας στις 17 Μαΐου του 2007, αποκαθιστώντας με αυτόν τον τρόπο την Κανονική σχέση μεταξύ των δύο αυτών Εκκλησιών.
Ο προκαθήμενος της Εκκλησίας (Πρωθιεράρχης) φέρει τον τίτλο του μητροπολίτη, ενώ έχει ως έδρα την Νέα Υόρκη. Νυν μητροπολίτης είναι ο Σεβασμιώτατος Νικόλαος Ολχόφσκι (από τις 18 Σεπτεμβρίου 2022)
Εξωτερικοί σύνδεσμοι
Κατηγορία:Ρωσική Ορθόδοξη Εκκλησία Κατηγορία:Ιστορία της Ρωσίας
Ιωάννης Γ. Βατικιώτης
Ο Ιωάννης Βατικιώτης ήταν αγωνιστής του 1821.
1441 Μπόιγιαϊ
Ο Μπόλυαι (Bolyai) είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 12,971. Ανακαλύφθηκε το 1937 από τον Ούγγρο αστρονόμο Γκιόργκι Κούλιν, που παρατηρούσε από το Αστεροσκοπείο Κονκόλυ της Ουγγαρίας, και πήρε το όνομά του προς τιμή του Ούγγρου μαθηματικού Γιάνος Μπόιγιαϊ.
Φυσικά χαρακτηριστικά
Η μέση διάμετρος του Μπόλυαι εκτιμάται σε 14,76 χιλιόμετρα. Ο φασματικός τύπος του είναι άγνωστος, ενώ το άλβεδό του είναι 0,0467. Είναι άγνωστο αν και με ποια περίοδο περιστρέφεται ο Μπόλυαι γύρω από τον εαυτό του.
Εξωτερικοί σύνδεσμοι
Μπολυαι
Αδελφοί Γιαννακόπουλοι
Οι Γιαννακόπουλοι ήταν αγωνιστές του 1821.
Πρόκειται για τους αδελφούς Γεώργιο, Κωνσταντή και Δημήτριο Γιαννακόπουλο από την κωμόπολη του Λειβαρτσίου.
Ο Γεώργιος και ο Κωνσταντής ευρισκόμενοι στην Οδυσσό ενεργούσαν για την επανάσταση. Έπειτα δε ακολούθησαν τον Αλέξανδρο Υψηλάντη στην Βλαχία, κατατάχτηκαν στον Ιερό Λόχο και πολέμησαν στην Μάχη του Δραγατσανίου.
Επανήλθαν στην Πελοπόννησο και με τους άλλους τους συγγενείς και αδελφούς υπηρέτησαν την πατρίδα.
Ο Δημήτριος αιχμαλωτίστηκε στο Χλουμούτσι μαζί με τον Μιχαλάκη Σισίνη.
Πηγές
Κατηγορία:Αγωνιστές του 1821
Αθλητική Ένωση Λάρισας (ποδόσφαιρο ανδρών)
Η Αθλητική Ένωση Λάρισας (Α.Ε.Λ.) είναι ελληνικό αθλητικό σωματείο το οποίο εδρεύει στη Λάρισα. Ιδρύθηκε στις 17 Μαΐου 1964.
Τα επίσημα χρώματα της είναι το βυσσινί και το λευκό και το έμβλημά της είναι ένα αγέρωχο άλογο σηκωμένο στα πίσω πόδια του. Τα προσωνύμια της είναι «Βυσσινί» και «Βασίλισσα του Κάμπου».
Αποτελεί την μοναδική ελληνική επαρχιακή ομάδα που έχει καταφέρει να κατακτήσει το Πρωτάθλημα Ελλάδας και αυτό πραγματοποιήθηκε κατά την λεγόμενη χρυσή δεκαετία της, την περίοδο 1987–1988, ενώ επίσης έχει κατακτήσει δύο Κύπελλα Ελλάδας (1984–1985, 2006–2007).
Η Α.Ε.Λ. έχει συμμετάσχει επίσης σε ευρωπαϊκούς αγώνες, όπως το Κύπελλο UEFA (σημερινό UEFA Europa League) το 2007. Η ομάδα έχει συνεχίσει να αναπτύσσεται και να εξελίσσεται, δίνοντας σημαντικές συμβολές στον ελληνικό ποδοσφαιρικό χώρο.
Αγωνιστική έδρα όλων των επίσημων αγώνων των τελευταίων ετών της ομάδας αποτελεί η AEL FC Arena, το οποίο έχει χωρητικότητα 17.118 θέσεων.
Η ομάδα έχει πολλούς φανατικούς οπαδούς και έχει δημιουργήσει μία έντονη ανταγωνιστική σχέση με άλλες μεγάλες ομάδες της Ελλάδας, όπως ο ΠΑΟΚ και ο Ολυμπιακός.
Το ανδρικό τμήμα ποδοσφαίρου της Α.Ε. Λάρισας αγωνίζεται στο δεύτερο τη τάξει επαγγελματικό πρωτάθλημα της Super League 2 υπό την επίσημη επωνυμία «'''Α.Ε.Λ. Π.Α.Ε.'''».
Συνολικά, η Α.Ε.Λ. έχει αποδειχθεί μία από τις πιο σημαντικές και αναγνωρίσιμες ομάδες ποδοσφαίρου στην Ελλάδα και στον ευρύτερο παγκόσμιο χώρο του αθλήματος.
Η ίδρυση και τα πρώτα χρόνια
left|thumb|180px|Πρώτη σύνθεση της ΑΕΛ το 1964 left|thumb|180px|Λίγο πριν την αναχώρηση για τη Ρόδο (1965)
Η ΑΕΛ δύο αγωνιστικές πριν το τέλος του πρωταθλήματος Β' Εθνικής 1972–73 εξασφάλισε την άνοδο της με επικράτηση 2–0 επί της Νίκης στον Βόλο. Στην τελευταία αγωνιστική νίκησε με 3–0 την Καλλιθέα και πανηγύρισε την πρώτη της άνοδο στην Α’ Εθνική.
right|thumb|160px|Η επιστροφή των βυσσινί στην Α΄ Εθνική. Η απαρχή της χρυσής εποχής που θα ακολουθήσει thumb|120px|Οι αδικοχαμένοι [[Δημήτρης Κουκουλίτσιος και Δημήτρης Μουσιάρης. Απώλεια για την ΑΕΛ και το ελληνικό ποδόσφαιρο]]
Τον Ιούνιο του 1975, η ΑΕΛ μετά από απογοητευτική πορεία στο πρωτάθλημα της Α΄ Εθνικής υποβιβάστηκε στη δεύτερη κατηγορία. Τρία χρόνια αργότερα, τον Ιούνιο του 1978, η εκτός έδρας νίκη της ΑΕΛ επί του Μακεδονικού στην Ευκαρπία με 4–1, την επανέφερε στην Α’ Εθνική.
Ιστορικά γεγονότα
08/05/1966: Οι περίπου 2.000 οπαδοί της ΑΕΛ που ακολούθησαν την ομάδα για τον αγώνα με τον Βύζαντα Μεγάρων έγιναν μάρτυρες επιθέσεων πριν, κατά τη διάρκεια και μετά το τέλος του αγώνα. Η ομάδα με 10 παίκτες (λόγω αποβολής του Κυριακίδη) από το πρώτο δεκάλεπτο, χωρίς την παρουσία του Δημήτρη Ζάμπα που τραυματισμένος μεταφέρθηκε στο νοσοκομείο πριν την έναρξη του αγώνα και με 3 από τους 10 εναπομείναντες παίκτες, λόγω τραυματισμού, να έχουν τυπική παρουσία, ηττήθηκε με 6–0. Την επόμενη μέρα του αγώνα κυκλοφόρησε από φιλάθλους της ομάδας η "Μαύρη Βίβλος" στο τότε ζαχαροπλαστείο "Ελληνικόν" (απέναντι από το σημερινό Δημαρχείο), όπου οι οπαδοί της ΑΕΛ υπέγραψαν καταδικάζοντας τα έκτροπα των Μεγάρων.
25/06/1972: Η ΑΕΛ ήταν μια νίκη μακριά από την πολυπόθητη άνοδο στην Α’ Εθνική. Αντίπαλος στον αγώνα αλλά και στην υπόθεση της ανόδου ήταν ο Πανσερραϊκός. Οι 4.000 περίπου οπαδοί της ΑΕΛ προσπαθώντας να προστατευθούν εισέβαλαν στον αγωνιστικό χώρο. Τα γεγονότα συνεχίστηκαν την επόμενη μέρα στη Λάρισα όπου έγινε παλλαϊκό συλλαλητήριο διαμαρτυρίας που ήταν από τα πρώτα χρονικά και πανελλαδικά στην περίοδο της επταετίας, με τους οπαδούς της ΑΕΛ να "επαναστατούν" και κατά της δικτατορίας, κατεβάζοντας τη σημαία που υπήρχε στην κεντρική πλατεία, σπάζοντας τις ταμπέλες της ΓΓΑ στο γήπεδο Αλκαζάρ και καταστρέφοντας το γνωστό μαγαζί "Σερραϊκόν", αναγκάζοντας τον τότε Διοικητή Ασφάλειας Λάρισας να καλέσει το διοικητικό συμβούλιο της ΑΕΛ σε αίθουσα του Δημοτικού Ωδείου για να λογοδοτήσει για τα γεγονότα, προειδοποιώντας μάλιστα για σύγκρουση. Η ΑΕΛ κατέθεσε ένσταση στη διοργανώτρια αρχή (ΕΠΟ) για αντικανονική συμμετοχή ενός παίκτη του Πανσερραϊκού που έγινε δεκτή κερδίζοντας αρχικά τον αγώνα "στα χαρτιά", όμως ο σερραϊκός σύλλογος άσκησε έφεση και τελικά ο αγώνας κατοχυρώθηκε σε αυτόν.
30/07/1979: Η εποχή του επαγγελματικού ποδοσφαίρου ξεκινά και η ΑΕΛ προχωρά στη σύσταση της ΠΑΕ.
Η επιτυχημένη δεκαετία του 1980
Το 1982 στο Στάδιο Νίκος Γκούμας η ΑΕΛ συμμετείχε στον πρώτο τελικό κυπέλλου (1981–82) της ιστορίας της με αντίπαλο τον Παναθηναϊκό, όπου ηττήθηκε με 1–0. Την επόμενη χρονιά, με σκόρερ τον Κώστα Μαλουμίδη, η ΑΕΛ νίκησε στο Στάδιο Καραϊσκάκη με 1–0 στο ντέρμπι κορυφής τον Oλυμπιακό, αλλά τελικά τερμάτισε στη δεύτερη θέση του πρωταθλήματος (1982–83).
Στην τρίτη συμμετοχή της ομάδας σε τελικό κυπέλλου (1984–85), η ΑΕΛ νίκησε στο ΟΑΚΑ, μπροστά σε 15.000 και πλέον φίλους της, τον τότε πρωταθλητή ΠΑΟΚ με 4–1 και κατέκτησε τον πρώτο τίτλο της ιστορίας της.
Πρωταθλήτρια Ελλάδας 1988
left|thumb|160px|Η πρωταθλήτρια σύνθεση της ΑΕΛ
Τον Μάρτιο του 1988, ανακοινώθηκε η απόφαση του αθλητικού δικαστή με την οποία αφαιρέθηκαν 4 βαθμοί από την πρωτοπόρο στο πρωτάθλημα Α.Ε.Λ. λόγω του ότι ο ποδοσφαιριστής της Γκεόργκι Τσίγκοφ βρέθηκε θετικός στην ουσία κωδεΐνη σε έλεγχο που έγινε μετά τον αγώνα με τον Παναθηναϊκό στις 27/12/1987. Οπαδοί της ομάδας απέκλεισαν την εθνική οδό και τις γραμμές των τραίνων με αποτέλεσμα να κοπεί η Ελλάδα στη μέση. Κάτω από την πίεση των γεγονότων, στις 21/03/1988 τροποποιήθηκε το άρθρο 32 του ΚΑΠ και εναρμονίστηκε με την ισχύουσα από τότε νομοθεσία όλων των χωρών–μελών της UEFA, όπου η ομάδα δεν φέρει ευθύνη και δεν τιμωρείται σε περίπτωση ντοπαρισμένου παίκτη της. Αυτή η απόφαση είχε ως αποτέλεσμα από τη μια να παραμείνει η τιμωρία στον ποδοσφαιριστή και από την άλλη οι βαθμοί να επιστραφούν στην ομάδα.
Η Α.Ε.Λ. υπό την τεχνική ηγεσία του Γιάτσεκ Γκμοχ κατέκτησε και μαθηματικά το πρώτο πρωτάθλημα Α’ Εθνικής στην ιστορία της, τον Μάιο του 1988, κερδίζοντας στο Αλκαζάρ με 1–0 τον Ηρακλή με γκολ του αείμνηστου Γιώργου Μητσιμπόνα στο 88’ του αγώνα. Έγινε έτσι η πρώτη, και μοναδική μέχρι σήμερα, ομάδα από την επαρχία (εκτός Αθήνας, Θεσσαλονίκης) η οποία έχει κατακτήσει το Πρωτάθλημα Ελλάδας.
Ιστορικά γεγονότα
14/09/1983: Το Στάδιο Αλκαζάρ φόρεσε τα γιορτινά του για να υποδεχτεί τον πρώτο εντός έδρας αγώνα της ΑΕΛ στις ευρωπαϊκές διοργανώσεις. Για το κύπελλο ΟΥΕΦΑ η ΑΕΛ υποδέχθηκε την ουγγρική Χόνβεντ Βουδαπέστης την οποία νίκησε με 2–0. Στον επαναληπτικό οι Ούγγροι με 3–0 μετά και από παράταση πήραν την πρόκριση για τον επόμενο γύρο
07/11/1984: Στη Γενεύη 2.000 οπαδοί της ΑΕΛ πανηγύρισαν μια ιστορική εκτός έδρας νίκη επί της Σερβέτ με 1–0 (νίκη με 2–1 και στον πρώτο αγώνα στο Αλκαζάρ), που οδήγησε την ομάδα στους κορυφαίους «8» του κυπέλλου Κυπελλούχων με αντίπαλο τη Ντιναμό Μόσχας. Η πορεία που ξεκίνησε αποκλείοντας την ουγγρική Σιόφοκ (1-1 στην Ουγγαρία και 2–0 στο Αλκαζάρ) σταμάτησε τελικά στην Τιφλίδα, όπου η ΑΕΛ ηττήθηκε με 1–0 (ο πρώτος αγώνας 0–0 στο Αλκαζάρ).
18/09/1985: Αντιμετώπισε στον πρώτο γύρο της διοργάνωσης του Κυπέλλου Κυπελλόυχων, την κυπελλούχο Ιταλίας Σαμπντόρια (των πρωταθλητών κόσμου Μπορντόν, Βιέρκοβουντ, των Άγγλων άσσων Σούνες και Φράνσις και των νεαρών τότε Μαντσίνι και Βιάλι). Στον πρώτο αγώνα στο Αλκαζάρ το αποτέλεσμα ήταν 1–1, ενώ στον επαναληπτικό στη Γένοβα στις 02/10/1985 η ΑΕΛ με ένα γκολ προς το τέλος του αγώνα, ηττήθηκε με 1–0 και αποκλείστηκε.
26/10/1986: Πριν την έναρξη του αγώνα ΑΕΛ – ΠΑΟΚ σκοτώθηκε στη θύρα 10 του Αλκαζάρ ο Χαράλαμπος Μπλιώνας, θανάσιμα χτυπημένος από κροτίδα που εκτοξεύτηκε από την κερκίδα των φιλοξενούμενων, όντας ο πρώτος νεκρός από φωτοβολίδα στα ελληνικά γήπεδα.
07/09/1988: Η ΑΕΛ συμμετέχει για πρώτη φορά στη ιστορία της στην κορυφαία διασυλλογική Ευρωπαϊκή ποδοσφαιρική διοργάνωση, το Κύπελλο  Πρωταθλητριών  (μετέπειτα Champions League). Η ΑΕΛ ξεκίνησε εντός έδρας τις υποχρεώσεις της και αντιμετώπισε την Ελβετική Xamax Neuchatel. Η ομάδα του κάμπου άνοιξε το σκορ στο 5 με γκολ του Γιώργου Αγορογιαννη, οι Ελβετοί ισοφάρισαν στο 59 και ο Μητσιμπόνας στο 90 έγραψε το τελικό 2–1 για την Α.Ε.Λ. Στον επαναληπτικό που έγινε στην Ελβετία στις 5/10/1988, ο Βασίλης Καραπιάλης άνοιξε το σκορ στο 57 για την Α.Ε.Λ., οι Ελβετοί με εύστοχο χτύπημα πέναλτι στο 62 ισοφάρισαν τον αγώνα ενώ στο 70 πέτυχαν το 2–1. Ακολούθησε ημίωρη παράταση και στη συνέχεια χρειάστηκε η διαδικασία των πέναλτυ όπου οι Ελβετοί επικράτησαν με 3–0 και πήραν την πρόκριση για τον επόμενο γύρο του θεσμού.
Η κρίση στη δεκαετία του 1990 και η επιστροφή
Ο κύκλος των μεγάλων επιτυχιών έκλεισε για την Α.Ε.Λ. το 1996. Μπορεί να νίκησε στην Τούμπα τον ΠΑΟΚ με 3–2 αλλά υποβιβάστηκε για δεύτερη φορά στην ιστορία της στη Β’ Εθνική.
Το 2002 η ΠΑΕ Α.Ε.Λ. εκμεταλλεύτηκε βραχύβια ευεργετική σχετική διάταξη περί "ειδικής εκκαθάρισης" αθλητικής ανώνυμης εταιρείας Τον Φεβρουάριο του 2004, μετά το τέλος του καθεστώτος ειδικής εκκαθάρισης, συστάθηκε η ΠΑΕ Α.Ε.Λ. 1964 με μεγαλομέτοχο τον ως τότε χορηγό της υπό εκκαθάριση ΠΑΕ Νίκο Σωτηρούλη. Την περίοδο 2003–04 η Α.Ε.Λ. κέρδισε την άνοδο στη Β’ Εθνική. Η Α.Ε.Λ. την τελευταία αγωνιστική νίκησε εντός έδρας με 5–1 τον Ποντιακό Νέας Σάντας, κατακτώντας έτσι τη δεύτερη προνομιούχο θέση στο πρωτάθλημα της Γ’ Εθνικής. Τον Μάιο του 2005, η ισοπαλία στην Καστοριά με 1–1 ουσιαστικά οδήγησε στην άνοδο στην Α’ Εθνική. Στην τελευταία αγωνιστική απέναντι στην Προοδευτική, η Α.Ε.Λ. νίκησε με 3–1 και προβιβάστηκε και τυπικά.
Το διάστημα μεταξύ 2004–2008 στην τεχνική ηγεσία της βρέθηκε ο Γιώργος Δώνης υπό την καθοδήγηση του οποίου σημείωσε τις σημαντικότερες επιτυχίες της συγκεκριμένης περιόδου, όπως η άνοδος στην Α' Εθνική (2005), η συμμετοχή την επόμενη χρονιά (2006) στο κύπελλο Ιντερτότο, καθώς και η πρόκριση στους ομίλους του κυπέλλου UEFA (2007–08).
Κατάκτηση Κυπέλλου Ελλάδας 2007
Κορυφαία όλων όμως υπήρξε η κατάκτηση του κυπέλλου Ελλάδας την περίοδο 2006–07. Στην τέταρτη συμμετοχή της σε τελικό κυπέλλου η ΑΕΛ αντιμετώπισε στο Πανθεσσαλικό Στάδιο τον Παναθηναϊκό, κερδίζοντας με 2–1 μπροστά σε 13.000 και πλέον φίλους της και μετά από 22 χρόνια κατέκτησε το τρόπαιο για δεύτερη φορά στην ιστορία της, μετά την επιτυχία του 1985. Η χρονιά που ξεκίνησε από το ίδιο στάδιο τον Ιούλιο του 2006 αντιμετωπίζοντας την τουρκική Καϊσερίσπορ για το κύπελλο Ιντερτότο (0–0 στον πρώτο αγώνα και ήττα 2–0 στον επαναληπτικό) ολοκληρώθηκε στην Καλαμαριά μπροστά σε 4.000 Λαρισαίους εκδρομείς όπου η Α.Ε.Λ. με τη νίκη της με 2–1 επί του τοπικού Απόλλωνα παρέμεινε στην Α’ Εθνική.
Ιστορικά γεγονότα
21/03/1999: Λόγω οικονομικών εκκρεμοτήτων η ομάδα στερήθηκε του δικαιώματος να αγωνιστεί στον εκτός έδρας αγώνα με τον Παναιτωλικό και ηττήθηκε άνευ αγώνα.
06/03/2002: Η ΑΕΛ, παρουσία 120 περίπου οπαδών της, ηττήθηκε στην Κρύα Βρύση από τον τοπικό Απόλλωνα με 2–0. Αυτή η ήττα και κυρίως η εμφάνιση οδήγησαν τους οπαδούς της ομάδας στη διακοπή της προπόνησης ζητώντας εξηγήσεις, με αποτέλεσμα την απομάκρυνση του τότε προπονητή Βαγγέλη Βουρούκου.
30/07/2002: Με την υπ’ αριθμόν 583/02 απόφαση του Εφετείου Λάρισας η ΠΑΕ ΑΕΛ τέθηκε σε καθεστώς ειδικής εκκαθάρισης. Ο στόχος που είχε βάλει ο τότε χορηγός και μετέπειτα μεγαλομέτοχος της ομάδας Νίκος Σωτηρούλης, με κύριο εκφραστή της προσπάθειας αυτής τον αείμνηστο Γιώργο Κατσογιάννη στέφθηκε με επιτυχία.
28/05/2003: Η Α.Ε.Λ. σε έναν κρίσιμο αγώνα, απέσπασε ισοπαλία 3–3 στα Χανιά από την τοπική ομάδα και με τη νίκη της 1–0 παρουσία 10.000 οπαδών της την επόμενη αγωνιστική (01/06/2003) επί της Νίκης Βόλου στο Αλκαζάρ σώθηκε από τον υποβιβασμό της στη Δ’ Εθνική. Μια χρονιά που ξεκίνησε με τεράστια προβλήματα τα οποία αυξήθηκαν καθώς στην πρεμιέρα του πρωταθλήματος τιμωρήθηκε με αφαίρεση 3 βαθμών και κατοχύρωση του αγώνα με 2–0 υπέρ των Λύκων διότι θεωρήθηκε υπαίτια για τη διακοπή του συγκεκριμένου αγώνα στο Καλοχώρι της Θεσσαλονίκης (ο επόπτης Κλημαντάκης τραυματίστηκε από αντικείμενο που προήλθε από τους οπαδούς της ομάδας στο 81’ και ενώ το σκορ ήταν 1–1), ολοκληρώθηκε με τις λιγότερες δυνατές απώλειες.
04/10/2007: Η Α.Ε.Λ. μπορεί να ηττήθηκε με 2–1 αλλά σφράγισε στο Ίγουντ Παρκ του Μπλάκμπερν τη σπουδαία πρόκριση στους ομίλους του κυπέλλου UEFA μπροστά σε περίπου 2.000 οπαδούς της, καθώς στον πρώτο αγώνα στο Πανθεσσαλικό Στάδιο είχε επικρατήσει με 2–0. Στη συνέχεια αντιμετώπισε για τη φάση των ομίλων της διοργάνωσης τις Έβερτον (εκτός), Ζενίτ Αγίας Πετρούπολης (εντός), Άλκμααρ (εκτός) και Νυρεμβέργη (εντός). Ειδικότερα οι εμφανίσεις απέναντι στην Έβερτον, στη μετέπειτα νικήτρια της διοργάνωσης Ζενίτ και στην Άλκμααρ εντυπωσίασαν, άσχετα αν δεν κατακτήθηκε κάποιος βαθμός.
16/07/2009: Η Α.Ε.Λ. συμμετέχοντας στο Γιουρόπα Λιγκ (πρώην κύπελλο UEFA) αντιμετώπισε στο Ρέυκιαβικ της μακρινής Ισλανδίας την τοπική ομάδα και ηττήθηκε με 2–0. Η έκπληξη ολοκληρώθηκε στις 23/07/2009 στο στάδιο Αλκαζάρ όταν στον επαναληπτικό αγώνα οι ερασιτέχνες Ισλανδοί ποδοσφαιριστές απέσπασαν ισοπαλία με 1–1 αποκλείοντας την Α.Ε.Λ.
10/08/2009: Μετά από προσπάθεια πέντε ετών εκδόθηκε η υπ’ αριθμόν 220/09 οικοδομική άδεια που έδωσε στην ΑΕΛ τη δυνατότητα να ξεκινήσει τα έργα για την ανέγερση του νέου γηπέδου στον Πυρήνα Β’ της περιοχής Μεζούρλο της Λάρισας.
16/11/2010: Ο Μεξικανός ποδοσφαιριστής Αντόνιο Ντε Νίγκρις απεβίωσε στα 31 του χρόνια λόγω επιπλοκών στο καρδιοαναπνευστικό του σύστημα. Ο παίκτης είχε αισθανθεί δυσφορία στον ύπνο του και η γυναίκα του κάλεσε το ασθενοφόρο. Ο επιθετικός της Α.Ε.Λ. όμως εξέπνευσε στον δρόμο για το νοσοκομείο. Το τραγικό της υπόθεσης είναι ότι ο Μεξικανός παίκτης γνώριζε το πρόβλημα υγείας που είχε και παρόλα αυτά συνέχιζε να αγωνίζεται.
13/08/2010: Ο μέχρι το 2008 ποδοσφαιριστής της Α.Ε.Λ. Παναγιώτης Μπαχράμης έχασε τη ζωή του σε ατύχημα.
Δεκαετία 2010: Υποβιβασμός και δεύτερη επιστροφή
Την περίοδο 2010–11, η Α.Ε.Λ. τερμάτισε 15η στη Σούπερ Λίγκα (τελικά κατατάχθηκε 14η λόγω του απευθείας υποβιβασμού του Ηρακλή) και υποβιβάστηκε στη Φούτμπολ Λιγκ. Τα σοβαρά οικονομικά προβλήματα που αντιμετώπισε τα επόμενα χρόνια ο σύλλογος, τον οδήγησαν την περίοδο 2013–14 να μην αγωνιστεί στη Φούτμπολ Λιγκ, στην οποία έπρεπε κανονικά να λάβει μέρος, αλλά να συμμετάσχει στην πρώτη τη τάξει ερασιτεχνική κατηγορία, στη Φούτμπολ Λιγκ 2 (άλλοτε Γ' Εθνική) και να χρεοκοπήσει ως Ποδοσφαιρική Ανώνυμη Εταιρεία (ΠΑΕ), ώστε να απαλλαγεί από το μεγαλύτερο μέρος των χρεών του.
Η A.E.Λ. κατέκτησε εύκολα την άνοδό της την επόμενη χρονιά (2013–14), ενώ δύο χρόνια αργότερα (2015–16) κατέλαβε την πρώτη θέση της Φούτμπολ Λιγκ, εξασφαλίζοντας την επιστροφή της στη Σούπερ Λιγκ έπειτα από έξι χρόνια απουσίας της.
Επωνυμία
Η επωνυμία της Ποδοσφαιρικής Ανώνυμης Εταιρείας (Π.Α.Ε.), απαραίτητης για τη συμμετοχή της ομάδας σε επαγγελματική εθνική κατηγορία, έχει αλλάξει με το πέρασμα των χρόνων ως ακολούθως:
Εξέλιξη του εμβλήματος
Έμβλημα της Α.Ε. Λάρισας είναι το άλογο, όπως και της πόλης της Λάρισας. Το 2016 προστέθηκαν τρία αστέρια. Ακολουθούν ορισμένες εκδοχές του εμβλήματος του συλλόγου όπως αυτό εξελίχθηκε ως σήμερα:
Εμφανίσεις
Τα χρώματα της Α.Ε. Λάρισας είναι το βυσσινί και το λευκό.
Κύρια
Εναλλακτική
Γήπεδο
Το AEL FC Arena ήταν το γήπεδο της ΑΕ Λάρισας. Είναι ένα γήπεδο 3 αστέρων σύμφωνα με την ΟΥΕΦΑ και έχει χωρητικότητα 16.118 θέσεων, όλων στεγασμένων. Το AEL FC Arena λειτουργεί πέρα από ποδοσφαιρικό γήπεδο και ως χώρος διασκέψεων και μουσικών συναυλιών. Η κατασκευή του γηπέδου διήρκησε 14 μήνες, ξεκινώντας τον Σεπτέμβριο του 2009 και τελειώνοντας στα τέλη Νοεμβρίου του 2010.
Από το 2020 η ΑΕΛ αγωνίζεται στην παλιά της έδρα, το γήπεδο Αλκαζάρ λόγω οικονομικών προβλημάτων.
Το 2023 η ΑΕΛ επέστρεψε στο AEL FC Arena.
Τίτλοι - Διακρίσεις
Η Α.Ε.Λ. έχει κατακτήσει:
Έχει επίσης τις ακόλουθες διακρίσεις (αναφέρονται και οι τίτλοι σε μικρότερες κατηγορίες):
Οι αγώνες στις ευρωπαϊκές διοργανώσεις
thumb|180px|Η ΑΕΛ στα προημιτελικά του Κυπέλλου Κυπελλούχων απέναντι στη [[ΦΚ Ντιναμό Μόσχας|Ντιναμό Μόσχας (1985)]] thumb|180px|Οπαδοί της ΑΕΛ στην Ολλανδία, στον αγώνα της ομάδας με την ΑΖ Άλκμααρ
Η Α.Ε.Λ. εξασφάλισε για πρώτη φορά την έξοδό της στις ευρωπαϊκές διοργανώσεις για το κύπελλο UEFA την περίοδο 1983–84 όταν αποκλείστηκε από την ουγγρική Χόνβεντ (2–0, 0–3 παρ.). Στο κύπελλο Κυπελλούχων την περίοδο 1984–85 έφτασε μέχρι τον προημιτελικό του θεσμού για να αποκλειστεί (0–0 εντός και 0–1 εκτός) από την Ντιναμό Μόσχας.
Την αμέσως επόμενη χρονιά αποκλείστηκε (1–1 εντός και 0–1 εκτός) από την πανίσχυρη τότε και μετέπειτα κυπελλούχο Σαμπντόρια.
Στις 20 Σεπτεμβρίου 2007 η Α.Ε.Λ. σημείωσε τη μεγαλύτερη νίκη της σε ευρωπαϊκό επίπεδο στο Πανθεσσαλικό Στάδιο με 2–0 επί της αγγλική Μπλάκμπερν για τα προκριματικά του κυπέλλου UEFA, μια νίκη που της έδωσε την πρόκριση, παρά την ήττα στον επαναληπτικό αγώνα με 2–1. Στη συνέχεια αγωνίστηκε στη φάση των ομίλων απέναντι στις Άλκμααρ, Νυρεμβέργη, Ζενίτ Αγίας Πετρούπολης και Έβερτον.
Την περίοδο 2009–10 έγινε η πρώτη ελληνική ομάδα που συμμετείχε στο νεοσύστατο τότε Europa League και συγκεκριμένα στον 2ο προκριματικό γύρο όπου αποκλείστηκε από την ισλανδική Ρέικιαβικ με ήττα 0–2 εκτός και ισοπαλία 1–1 στο Αλκαζάρ.
Ακαδημία Ποδοσφαίρου Α.Ε.Λ.
Τα τμήματα υποδομής ποδοσφαίρου της Α.Ε.Λ. για την αγωνιστική περίοδο 2015–16 απαριθμούν περίπου 220 παιδιά (συμπεριλαμβανομένης και της ομάδας νέων) ηλικίας 5 μέχρι 19 ετών. Τα γραφεία, τα αποδυτήρια και οι αποθηκευτικοί χώροι της ακαδημίας ποδοσφαίρου βρίσκονται στη Θύρα–3 του ιστορικού σταδίου «Αλκαζάρ» και η έδρα των μεγαλύτερων ηλικιακά τμημάτων τα βοηθητικά του Αλκαζάρ, τα γήπεδα «Γ. Μητσιμπόνας». Τα μικρότερα ηλικιακά τμήματα έχουν έδρα τα γήπεδα του «Athletic Hall» (όπισθεν νέου κοιμητηρίου). Προπονητές στα τμήματα υποδομής είναι οι Ιωάννης Βασιλείου (αρχιπροπονητής), Αθανάσιος Κυριιλλίδης, Βασίλειος Πάνος, Κων/νος Γούλας, Κων/νος Κολομητρούσης, Χρήστος Μιχαήλ (τερματοφυλάκων) και Τριαντάφυλλος Οικονόμου (γυμναστής φυσικής κατάστασης). Σκοποί της ακαδημίας είναι η σωστή εκμάθηση του αθλήματος, η διαμόρφωση χαρακτήρων με αρχές και η ανάδειξη ποδοσφαιριστών για την ανδρική ομάδα της Α.Ε.Λ.
Σημαντικοί ποδοσφαιριστές
Από τις τάξεις της Α.Ε.Λ. έχουν περάσει και αναδειχτεί πολλοί μεγάλοι Έλληνες και ξένοι ποδοσφαιριστές.
Τμήμα ποδοσφαίρου γυναικών
Το Μάιο του 2014 η Ερασιτεχνική Α.Ε.Λ. ανακοίνωσε τη δημιουργία γυναικείας ποδοσφαιρικής ομάδας η οποία συμμετείχε στην πρώτη της επίσημη διοργάνωση την περίοδο 2014–15 και συγκεκριμένα στη Γ' Εθνική Κατηγορία Γυναικών. Η ομάδα ανέβηκε αμέσως στη Β΄ Κατηγορία, όπου την περίοδο 2015–16 κατέκτησε την 1η θέση στον 1ο όμιλο και τη δεύτερη συνεχόμενη άνοδο για την Α΄ Εθνική.
Εξωτερικοί σύνδεσμοι
Κατηγορία:Α.Ε. Λάρισα (ποδόσφαιρο) Κατηγορία:Ποδοσφαιρικές ομάδες Ελλάδας Κατηγορία:Ιδρύσεις ποδοσφαιρικών ομάδων το 1964
Τρεις Αδερφές (Αυστραλία)
Οι Τρεις Αδερφές είναι βραχώδης σχηματισμός στα Γαλάζια Όρη, στη Νέα Νότια Ουαλία, στην Αυστραλία, που σχηματίστηκε από τη διάβρωση του εδάφους από τον αέρα και το νερό.
Σύμφωνα με ένα θρύλο των Αβοριγίνων τρεις αδερφές, η Μίνι, η Ουίμλα και η Γκάννεντου, που ανήκαν στη φυλή Κατούμπα και ζούσαν στην κοιλάδα Τζέιμισον, στα Γαλάζια Όρη, ερωτεύτηκαν τρεις άνδρες από τη γειτονική φυλή Νεπίαν. Επειδή όμως με βάση τους νόμους της φυλής οι τρεις αδερφές δεν μπορούσαν να παντρευτούν άνδρες από άλλη φυλή, εκείνοι αποφάσισαν να τις κλέψουν γεγονός που οδήγησε σε πόλεμο τις δύο φυλές. Ένας ηλικιωμένος άνδρας για να προστατεύσει τις αδερφές τις μετέτρεψε σε πέτρα αλλά σκοτώθηκε στη μάχη και κανείς άλλος δε γνώριζε πώς να ζωντανέψει ξανά τις αδερφές. Οι επιμέρους τρεις σχηματισμοί έχουν τα ονόματα των τριών αδερφών: Μίνι (922 μ.), Ουίμλα (918 μ.) και Γκάννεντου (906 μ.).
Σύμφωνα όμως με τον δρ. Μάρτιν Τόμας, ο θρύλος αυτός δημιουργήθηκε στα τέλη της δεκαετίας του 1920 και στις αρχές της δεκαετίας του 1930, από έναν κάτοικο μη Αβορίγινα, για να τραβήξει το ενδιαφέρον των ταξιδιωτών.
Παραπομπές
Κατηγορία:Γεωγραφία της Αυστραλίας
1869 Φιλοκτήτης
Ο Φιλοκτήτης (Philoctetes) είναι ένας αστεροειδής της Τρωικής Ομάδας του Δία (ηγούμενο μέλος) με απόλυτο μέγεθος (όπως ορίζεται για το Ηλιακό Σύστημα) 11,0. Ανακαλύφθηκε το 1960 από τον Ολλανδοαμερικανό αστρονόμο Τομ Γκέρελς, που παρατηρούσε από το Αστεροσκοπείο του Πάλομαρ, καθώς και από το ζεύγος Ολλανδών αστρονόμων Κορνέλις Γιοχάνες βαν Χούτεν και Ίνγκριντ βαν Χούτεν-Γκρένεβελντ, και πήρε το όνομα του από το ομώνυμο πρόσωπο του Τρωικού Πολέμου.
Φυσικά χαρακτηριστικά
Τα φυσικά χαρακτηριστικά του Φιλοκτήτη είναι άγνωστα.
Εξωτερικοί σύνδεσμοι
Φιλοκτητης
Δένδρο των Χριστουγέννων
thumb|Χριστουγεννιάτικο δέντρο στο Άργος. thumb|Πίνακας του Βίγκο Γιόχανσεν (1891). thumb|Πίνακας του Μαρσέλ Ρίντερ (1898).
Το δέντρο των Χριστουγέννων ή χριστουγεννιάτικο δέντρο απoτελεί σήμερα διεθνές χριστουγεννιάτικο έθιμο. Ως χριστουγεννιάτικο σύμβολο - έθιμο φέρεται από τον 8ο αιώνα, όταν ο Άγιος Βονιφάτιος θέλησε περί το 750 να εξαλείψει την μέχρι τότε αποδιδόμενη ιερότητα των «ειδωλολατρών» στη βελανιδιά, αντικαθιστώντας την με το έλατο δηλαδή το δένδρο των Χριστουγέννων.
Ιστορία
Ο στολισμός του δένδρου είναι καθαρά συμβολικός της ευτυχίας των ανθρώπων και της φύσεως με τη γέννηση του Ιησού. Σύμφωνα με ερευνητές του αντικειμένου, το πρώτο στολισμένο δένδρο εμφανίστηκε στη Γερμανία το 1539 και τα πρώτα στολίδια ήταν συσκευασμένα φαγητά ή είδη ρουχισμού ή άλλα χρήσιμα είδη, που στο πέρασμα των χρόνων και με την άνοδο του βιοτικού επιπέδου εξελίχθηκαν μόνο σε διακοσμητικά αντικείμενα. Κατά την παράδοση ο πρώτος που στόλισε δέντρο ήταν ο Μαρτίνος Λούθηρος. Έχει εκφραστεί όμως και η άποψη ότι το έθιμο έχει ανατολίτικη προέλευση. Σύμφωνα με αυτή, ο Αναστάσιος Α' το 512 έχτισε στη Συρία έναν ναό με δύο ορειχάλκινα δέντρα.
Στην Ελλάδα το έθιμο αυτό του έλατου ως χριστουγεννιάτικη διακόσμηση ήρθε για πρώτη φορά με τον Βαυαρό Βασιλιά Όθωνα το 1833, που σημαίνει ότι είχε ήδη καθιερωθεί ως έθιμο στους βασιλικούς οίκους της Βόρειας Ευρώπης. Αρχικά στολίστηκε στα ανάκτορα του Ναυπλίου και εν συνεχεία στην Αθήνα, όπου οι κάτοικοι έκαναν ουρές για να το θαυμάσουν. Σημειώνεται ότι στη Γαλλία ως έθιμο εισήχθηκε αρκετά χρόνια μετά από ό,τι στην Ελλάδα από την Κόμισσα της Ορλεάνης.
Τα χριστουγεννιάτικα δένδρα μπορεί να είναι είτε φυσικά, κυρίως έλατα, είτε τεχνητά των οποίων η παραγωγή είναι σημαντική. Οι βιοτεχνίες παραγωγής χριστουγεννιάτικων στολιδιών είναι επίσης πολύ σημαντικές. Η υλοτομία των φυσικών δένδρων για τις ανάγκες του εθίμου γίνεται πάντα από συγκεκριμένα δενδρόφυτα μέρη και μετά από σχετική άδεια του κατά τόπου αρμόδιου Δασαρχείου. μικρογραφία|Χριστουγεννιάτικος φυσικός στολισμός Τα σημαντικότερα χριστουγεννιάτικα δένδρα στον κόσμο είναι αυτά που στολίζονται στα Ανάκτορα του Μπάκιγχαμ στο Λονδίνο και στον Λευκό Οίκο στις ΗΠΑ. Σημειώνεται ότι σήμερα, για λόγους εμπορικούς και τουριστικούς, τέτοια δένδρα, κατά την περίοδο των εορτών των Χριστουγέννων, στολίζονται και σε χώρες μη χριστιανικές.
Ο χριστουγεννιάτικος στολισμός με κλαδιά και καρπούς δέντρων από την τοπική χλωρίδα, έχει τις ρίζες του στους Βυζαντινούς χρόνους και στην αρχαία Ελλάδα. Στο Βυζάντιο συνήθιζαν να στολίζουν ένα δέντρο της αυλής του σπιτιού κρεμώντας δώρα στα κλαδιά για τους φτωχούς περαστικούς.Μετά την Άλωση το έθιμο μεταφέρθηκε στη βόρεια Ευρώπη, με στολισμό ελάτων και αργότερα ήρθε πάλι πίσω το 1830 από τους Βαυαρούς.
Αντίστοιχο καθαρά ελληνικό παραδοσιακό έθιμο αποτελεί το στολισμένο καραβάκι, που συναντάται ιστορικά στη Μικρά Ασία και στα νησιά.